ডি ইমান
ইমানুয়েল বসন্ত দিনকরণ (ডি. ইমান হিসাবেই সবচেয়ে বেশি পরিচিত; জন্ম: ২৪ জানুয়ারি ১৯৮৩) হচ্ছেন একজন ভারতীয় চলচ্চিত্র সংগীত পরিচালক, সুরকার ও গায়ক, তিনি প্রধানত তামিল, তেলুগু, হিন্দি, কন্নড় ও মালয়ালম চলচ্চিত্র শিল্পে কাজের জন্য পরিচিত। তার সংগীত পরিচালক হিসাবে প্রথম চলচ্চিত্র থামিজন, যা ২০০২ সালে মুক্তি পায়। এখন পর্যন্ত তিনি ১০০টিরও উপরে চলচ্চিত্রে সংগীতে সুরারোপ করেছেন।